CELEX: 32022D0499
Language: sl
Date: 2022-03-23 00:00:00
Title: Izvedbeni sklep Komisije (EU) 2022/499 z dne 23. marca 2022 o odobritvi sprememb nacionalnih načrtov Cipra in Slovenije za izvajanje sistemov potrjevanja v skladu z Uredbo Sveta (ES) št. 1224/2009 (notificirano pod dokumentarno številko C(2022) 1844) (Besedilo v grškem in slovenskem jeziku je edino verodostojno)

29.3.2022   
               
               
                  SL
               
               
                  Uradni list Evropske unije
               
               
                  L 101/43
               
            
         IZVEDBENI SKLEP KOMISIJE (EU) 2022/499
         z dne 23. marca 2022
         o odobritvi sprememb nacionalnih načrtov Cipra in Slovenije za izvajanje sistemov potrjevanja v skladu z Uredbo Sveta (ES) št. 1224/2009
         
            
               (notificirano pod dokumentarno številko C(2022) 1844)
            
         
         (Besedilo v grškem in slovenskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 109(8) Uredbe,
         ob upoštevanju sprememb nacionalnih načrtov za izvajanje sistemov potrjevanja, ki sta jih predložila Ciper in Slovenija,
         ob upoštevanju naslednjega:
         
                     (1)
                  
                  
                     V skladu s členom 109(8) Uredbe (ES) št. 1224/2009 države članice za podatke, zabeležene v skladu z navedeno uredbo, oblikujejo nacionalne načrte za izvajanje sistema potrjevanja, ki jim omogoča, da na podlagi obvladovanja tveganja določijo prednostne naloge za potrjevanje in navzkrižna preverjanja ter za posledično spremljanje neskladnosti. Spremembe navedenih načrtov je treba predložiti Komisiji v odobritev.
                  
               
                     (2)
                  
                  
                     Slovenija je 23. junija 2021 Komisiji v odobritev predložila spremembe obstoječega nacionalnega načrta, ki so bile odobrene z Izvedbenim sklepom Komisije 2013/82/EU (2). Navedene spremembe so v skladu s pogoji iz člena 109 Uredbe (ES) št. 1224/2009 ter členov 143 do 145 Izvedbene uredbe Komisije (EU) št. 404/2011 (3). Zato bi jih bilo treba odobriti.
                  
               
                     (3)
                  
                  
                     Ciper je 3. septembra 2021 Komisiji v odobritev predložil spremembe obstoječega nacionalnega načrta, ki so bile odobrene z Izvedbenim sklepom 2013/82/EU. Navedene spremembe so v skladu s pogoji iz člena 109 Uredbe (ES) št. 1224/2009 ter členov 143 do 145 Izvedbene uredbe (EU) št. 404/2011. Zato bi jih bilo treba odobriti.
                  
               
                     (4)
                  
                  
                     Ta sklep pomeni sklep o odobritvi v smislu člena 109(8) Uredbe (ES) št. 1224/2009.
                  
               
                     (5)
                  
                  
                     Komisija bo spremljala izvajanje nacionalnih načrtov, da bi ugotovila, ali je njihovo delovanje učinkovito. Če je iz ugotovitev preverjanj, inšpekcijskih pregledov in revizij, ki jih je Komisija izvedla v okviru naslova X Uredbe (ES) št. 1224/2009, razvidno, da z načrti ni mogoče zagotoviti, da so podatki, sporočeni Komisiji v skladu s členom 33 Uredbe (ES) št. 1224/2009, popolni in točni ter sporočeni v veljavnih rokih, lahko Komisija od držav članic zahteva, da ustrezno spremenijo svoj načrt –
                  
               SPREJELA NASLEDNJI SKLEP:
         
            Člen 1
            Spremembe nacionalnega načrta za izvajanje sistema potrjevanja, ki ga je Ciper predložil 3. septembra 2021 v skladu s členom 109(8) Uredbe (ES) št. 1224/2009, se odobrijo.
         
         
            Člen 2
            Spremembe nacionalnega načrta za izvajanje sistema potrjevanja, ki ga je Slovenija predložila 23. junija 2021 v skladu s členom 109(8) Uredbe (ES) št. 1224/2009, se odobrijo.
         
         
            Člen 3
            Če Komisija na podlagi ugotovitev preverjanj, inšpekcijskih pregledov in revizij, izvedenih v okviru naslova X Uredbe (ES) št. 1224/2009, meni, da načrta za potrjevanje, odobrena v skladu s členoma 1 in 2, ne zagotavljata učinkovitega izvajanja obveznosti iz člena 109 Uredbe (ES) št. 1224/2009 s strani držav članic, lahko po posvetovanju z zadevnima državama članicama zahteva, da se ta načrta spremenita. Državi članici v skladu s tako zahtevo svoja načrta za potrjevanje spremenita.
         
         
            Člen 4
            Ta sklep je naslovljen na Republiko Ciper in Republiko Slovenijo.
         
         
            V Bruslju, 23. marca 2022
            
               
                  Za Komisijo
               
               Virginijus SINKEVIČIUS
               
                  član Komisije
               
            
         
         
            (1)  UL L 343, 22.12.2009, str. 1.
         
            (2)  Izvedbeni sklep Komisije 2013/82/EU z dne 13. februarja 2013 o odobritvi nacionalnih načrtov za izvajanje sistemov potrjevanja v skladu s členom 109(8) Uredbe Sveta (ES) št. 1224/2009 s strani Komisije (UL L 44, 15.2.2013, str. 18).
         
            (3)  Izvedbena uredba Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 112, 30.4.2011, str. 1).